**Ministru kabineta noteikumu projekta**

**“Finanšu nodrošinājuma piemērošanas kārtība atkritumu apsaimniekošanas darbībām”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu sākotnējās ietekmes novērtējuma ziņojuma (anotācijas) kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Atkritumu apsaimniekošanas likuma (turpmāk – AAL) 12. panta otrās daļas 7. un 8. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saeima 2018. gada 25. oktobrī ir pieņēmusi grozījumus Atkritumu apsaimniekošanas likumā (turpmāk – Likums), izsakot jaunā redakcijā 12. panta otrās daļas 7. un 8.punktu (izdošanas pamatojumu Ministru kabineta 2018. gada 26. jūnija noteikumiem Nr.373 “Finanšu nodrošinājuma piemērošanas kārtība atkritumu apsaimniekošanas darbībām”). Savukārt Oficiālo publikāciju un tiesiskās informācijas likuma 9.panta piektā daļa nosaka - ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa. Tāpēc ir nepieciešams no jauna izdot Ministru kabineta noteikumu projektu “Finanšu nodrošinājuma piemērošanas kārtība atkritumu apsaimniekošanas darbībām” (turpmāk – noteikumu projekts).  Noteikumu projekts paredz, ka ar tā spēkā stāšanās brīdi zaudēs spēku Ministru kabineta 2018. gada 26. jūnija noteikumos Nr. 373 “Finanšu nodrošinājuma piemērošanas kārtība atkritumu apsaimniekošanas darbībām” (turpmāk – MK noteikumi Nr. 373). Noteikumu projektā ir precizēts 1.punkts, ietverot precizēto noteikumu izdošanas pamatojumu atbilstoši Likuma 12.panta otrās daļas 7.un 8.punktam, kā arī noteikumi papildināti ar pārejas noteikumu, ka MK noteikumi Nr.373 zaudē spēku. Informācija par noteikumu projektu ir pieejama Ministru kabineta interneta vietnē. [[1]](#footnote-1)  Saskaņā ar Atkritumu apsaimniekošanas likuma pārejas noteikumu 37.punktu prasības par finanšu nodrošinājumu attiecībā uz pārvadājumiem, pārstrādi vai reģenerāciju Latvijas teritorijā piemērojamas no 2018. gada 1. jūlija. Šā likuma 12. panta 1.2 daļā minēto finanšu nodrošinājumu atkritumu apsaimniekotājs, kuram atkritumu apsaimniekošanas atļauja izsniegta līdz 2017. gada 30. decembrim vai kurš iesniedzis iesniegumu atļaujas saņemšanai līdz 2018. gada 30. jūnijam, iesniedz Valsts vides dienestam līdz 2018. gada 30. decembrim. Uz finanšu nodrošinājuma apmēru 2018.gadam attiecas MK noteikumu Nr.373 noteiktās prasības. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM). |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atkritumu apsaimniekotāji, kas veic atkritumu pārvadāšanu, uzglabāšanu, slēgtas vai rekultivētas atkritumu izgāztuves atrakšanu un atkritumu pāršķirošanu, pārstrādi vai reģenerāciju, kredītiestādes, apdrošinātāji, VVD. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekts “Grozījums Ministru kabineta 2018. gada 26. jūnija noteikumos Nr. 373 “Finanšu nodrošinājuma piemērošanas kārtība atkritumu apsaimniekošanas darbībām”” (turpmāk – noteikumu projekts) ļaus kontrolēt un novērst nelikumīgas atkritumu apsaimniekošanas darbības, un nepieciešamības gadījumā segt izdevumus, kas saistās ar atkritumu apsaimniekotāju radīto potenciālo vides piesārņojumu valstij.  Noteikumu projektam būs pozitīva ietekme uz vidi, tas nodrošinās atbildīgāku atkritumu apsaimniekošanu. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Pēc VARAM novērtējuma atbilstības izmaksas par finanšu nodrošinājuma uzturēšanu gadā sastādīs, aptuveni, 5 000 *euro* gadā. Šīs izmaksas ir atkarīgas no finanšu nodrošinājuma veida (bankas garantija vai apdrošināšana) un starp apsaimniekotāju un apdrošinātāju vai banku noslēgtā līguma nosacījumiem. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un tā anotācija VARAM tīmekļvietnē [www.varam.gov.lv](http://www.varam.gov.lv) ievietota 2018. gada 27. novembrī, sniedzot ieinteresētajām personām iespēju izteikt viedokli un iesniegt priekšlikumus. |
| 3. | Sabiedrības līdzdalības rezultāti | Sabiedriskās apspriešanas ietvaros par noteikumu projektu un tā anotāciju netika saņemti sabiedrības viedokļi. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.  Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Doniņa 67026461

[ilze.donina@varam.gov.lv](mailto:ilze.donina@varam.gov.lv)

1. <http://tap.mk.gov.lv/lv/mk/tap/?pid=40449471> [↑](#footnote-ref-1)